Խոզի միսը մանր կտրատել: Վերցնել հաստ հատակով կաթսա, բուսայուղ լցնել, տաքացնել: Ավելացնել խոզի միսը: Երբ մսից դուրս եկած հեղուկը լրիվ գոլորշիանա, ավելացնել մանրացված սոխն ու աղ ցանել վրան: Մեկ-երկու րոպե անց ավելացնել քերած գազարը: Տապակել մինչև պատրաստ լինելը: Ավելացնել մանր կտրատած երշիկը և կիսած սալորները: Շարունակել տապակել, անընդհատ խառնել: Կաղամբը բարակ գեղեցիկ շերտերի բաժանել: Լցնել կաթսայի մեջ, խառնել: Մոտավորապես կես լիտր ջուր լցնել վրան, ըստ ճաշակի աղ ցանել: Կափարիչը փակել և եփել, մինչև կաղամբը գրեթե պատրաստ լինի: Ավելացնել կեչուպ և համեմունքներ: Վերջում բիգուսի մեջ լցնում ենք սամիթը: Բիգուսը հրաշալի համադրվում է թթվասերի հետ. ամեն ափսեի մեջ մեկ գդալ թթվասեր դնելով մատուցել: